hu hu hu hu hu fr hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu fr hu hu hu hu hu hu hu hu hu hu hu en hu hu hu hu hu hu hu hu hu pt hu hu hu hu en hu hu hu hu hu hu hu hu hu en it es es es hu hu pl hu hu hu hu hu hu hu hu hu de en hu hu hu hu en hu en hu en hu en hu en hu hu hu hu hu hu hu hu hu hu hu hu hu hu hu hu ast hu en hu hu en hu en hu en hu en hu en hu hu hu hu hu hu hu
A Bosch 2017-es tréningjén jártunk | Hátszél
Üdvözöljük! Jelentkezzen be a fiókjába
A jelszót email-ben küldjük el.
Kerülj tökéletes összhangba a kerékpároddal — ebikesizerrel akciós áron!
Tudj meg mindent az elektromos teherkerékpárok állami támogatásáról: kinek, hogyan, miért…
Elektromos cargo bicikli állami támogatással: 800 teherbringára igényelhető 2022-ben
Biciklis kiegészítők szuper áron – szerezd be még ma!
Kezdőlap Archívum A Bosch 2017-es tréningjén jártunk
A Bosch 2017-es tréningjén jártunk
Megismerkedtünk a legújabb fejlesztésekkel.
2011 óta minden évben elmegyünk a Bosch tréningjére, hogy megismerkedjünk az új év modelljeivel. Sajnos idén sem találkoztunk magyar kereskedővel az oktatáson, így elhatároztuk, hogy röviden közkinccsé tesszük, milyen újdonságokat láttunk.
Ahogy korábban beszámoltunk róla, jön a fenti képen látható Purion kijelző, amit elsősorban az olcsóbb bicajokhoz szántak, de a gyártók rákaptak, és a high-end montikra is egyre többször szerelik fel. Az Intuvia kijelzőn megszokott funkciókat tartalmazza, de mivel nincsen benne óra, így ezek a kerékpáros funkciók (pl. napi kerékpározás ideje) hiányzik róla. A kormányról ezt nem lehet leszedni a parkoláskor, és a rajta lévő USB porton nem lehet mobilokat sem tölteni.
A távirányítók is megújultak. Digitális mikrokapcsolókat kaptak így kevésbé lesznek érzékenyek a beázásos problémákra.
A nagyméretű színes Nyon kijelző is fejlődött. Most már teljes mértékben támogatja az elektromos váltókat (NuVinci és Shimano Di2) illetve élesítették rajta az Intviánál már megszokott váltás-segédet. Ha rossz váltófokozatban tekerünk, akkor a rendszer a kijelzőn figyelmeztet, hogy váltani kéne. A Nyon szoftvere is megváltozott, az új Dashboard sokkal jobban olvasható – és most már értelme is van. 🙂 A GPX formátumú utak le és feltöltése pedig igazán ajándék az offline navigációt igénylőknek…
Már éles a Nyon ún. Topo Range prémium funkciója is. Ezt a mobiloddal tudod megvásárolni (most éppen 1940 Ft), és az aktiválás után megmutatja, hogy az akkuban lévő energiával milyen irányban mennyit tudsz még elmenni.
A Nyon weboldala, az ebike-connect.com is teljesen megújult. Érdemes felmenni rá, és tanulmányozni a megszépült felületet.
Mostantól a gyártók két akkut is feltehetnek a kerékpárokra; természetesen az új szoftverek a két akku összes töltöttségéből számolják a visszalevő út információját.
A motorok terén nincs változás – írták a szaklapok, de ez nem így van.
Megpiszkálták a 25 km/h-ás Performance Line jelleggörbéjét, így alul (6..10 km/h között) a Sport és Turbó fokozatban sokkal erősebbnek érezzük. A maximális nyomatékot 60-ról 63 Nm-re módosították. Ha ilyen bicajod van, akkor érdemes behozni hozzánk egy szoftverfrissítésre.
A 2017-es modellév motorjainak lámpakimenetét a kereskedő mostantól 6V-ról 12 V-ra tudja beállítani, így sokkal erősebb fényű lámpákat is kaphatnak a kerékpárok. Nincs már akadálya, hogy pl. a Supernova fényágyúit szereljük fel a pedelec bicajra. Vedd azonban figyelembe, hogy ennek komoly hatása van a hatótávolságra.
Ne lepődj meg, ha a tolás-segítő (Walk gomb) nem működik a 2017-es bicajon. Bizonyos gyártóknál átprogramozták a működését; először a Walk gombot kell megnyomni, majd utána a “+” gomb lenyomásával indul a motor.
A legnagyobb újdonság, hogy jönnek a dupla akkus kerékpárok. Két Bosch akkut szerelhetnek fel a gyártók (sajnos utólagos felszerelésre nem lesz lehetőség), így 600Wh-tól 1000 Wh-ás kapacitást tudunk majd magunkkal vinni. Számunkra érthetetlen, hogy a gyártók erre miért nem kaptak rá. Egyedül a Riese und Müller és a Gepida teherbicajain találkozhatunk ezzel a megoldással.
Az akkukat tetszés szerint párosíthatjuk (csomagtartós vagy vázakkus, illetve 400-ast az 500-assal). A rendszer úgy működik, hogy 10%-ot felhasznál az egyik akkuból, majd átvált a másikra, és onnan is szív 10%-nyit. És ez így működik, amíg le nem fogy mindkét akku. Figyelem: elektromos váltókkal nem kompatibilis!
A 2017-es modellévben egy új töltőt is piacra dobnak. A Compact Charger térfogata csupán 40%-a az eddig megszokott töltőnek. A vásárláskor figyelj oda, hogy ez a töltő csak 2A-rel tölt, így az akkunak dupla annyi idő kell a teljes töltéshez, ha ezt használod.
Mivel mi elég sok Bosch-motoros kerékpárt értékesítünk, sajnos találkozunk már azzal a hibával is, hogy a kerékpár gyártója egyszerűen elfelejti feltölteni a szoftvert a bicajra, és ilyenkor bár a bicikli látszólag jól működik, az első hibánál egyszerűen bedől a rendszere. Ebben az esetben eddig a kerékpárt vissza kellet küldenünk a gyártóhoz újraprogramozásra.
No, ennek is vége. Az új diagnosztikai rendszerrel a gyártó távolról tudja “javítani” a bicajt, így vége a logisztikai horrornak.
Egy új eszközzel is gazdagodunk. A Capacity Tester segítségével pontosan meg tudjuk mérni, hogy mennyi az akkumulátor kapacitása. Ez egy terheléses vizsgálat, 2-3 óra alatt kisüti az akkut és közben méri, hogy az mennyi energiát ad le.
Természetesen rengeteg apró tippet és trükköt is tanultunk, úgyhogy azt gondoljuk, hogy a Bosch rendszerek karbantartása nem fog kifogni rajtunk… 😉
Előző cikkMinden, amit az autós bringaszállításról tudni érdemes
Következő cikk20 éves a Haibike
KAPCSOLÓDÓ CIKKEKTÖBB A SZERZŐTŐL
Ebike tanóra: értsd meg a miérteket!
Így tarts ki az újévi fogadalmad mellett!
3+1 tipp téli kerékpározáshoz
Az ebike szerepe a 21. századi ember életében
Fókuszban a kényelem és a biztonság!
Az ecargo házhoz megy: Jonas megváltoztatja a világot
Sárguló falevelekkel szegélyezett kerékpártúra Svájcban
A kerékpáros biztonság forradalma
A világ legnagyobb bringarajza
Csatlakozz hozzánk a Straván, tekerj és nyerj!
2011 óta foglalkozunk intenzíven pedelec kerékpárokkal. Prémium elektromos bicikliket értékesítő vállalkozásunk Magyarországon jelenleg piacvezető. Nálunk az ebike-ozás nemcsak munka, hanem szenvedély is! :) — Szatzger Ákos
ebike túra nagyobb csapatban1
filmajánló esős tavaszi estékre1
Az ecargo házhoz megy: Jonas megváltoztatja a világot
Sárguló falevelekkel szegélyezett kerékpártúra Svájcban
A kerékpáros biztonság forradalma
A világ legnagyobb bringarajza
© 2020 Ebringa Zrt. - Minden jog fenntartva!